Muskelminne

Muskelminne (en.: muscle memory) er det fenomen at ulike former for bevegelse eller muskelarbeid er lettere å utføre dersom man har trent på dem selv om man ikke har utført øvelsen på en stund, som om musklene «husker». Begrepet brukes om så ulike oppgaver som det å spille klarinettFritz C & Wolfe J. (2005). How do clarinet players adjust the resonances of their vocal tracts for different playing effects? J Acoust Soc Am 118, 3306-3315., og det å løfte tungt.Staron RS, Leonardi MJ, Karapondo DL, Malicky ES, Falkel JE, Hagerman FC & Hikida RS. (1991). Strength and skeletal muscle adaptations in heavy-resistance-trained women after detraining and retraining. J Appl Physiol 70, 631-640. Tidligere har alle slike effekter blitt tilskrevet motorisk læring: Når en bevegelse blir gjentatt, blir et langtids-minne opprettet vedrørende den utførte oppgaven.

Nyere forskning tyder på at det finnes en form for hukommelse også i muskelcellene. Når muskler styrketrenes rekrutteres det nye cellekjerner inn i muskelfibrene og disse synes å være permanente eller i det minste forblir i muskelfiber-cellene for lang tid selv om man slutter å trene og muskelen mister sin kraft.Bruusgaard JC, Johansen IB, Egner IM, Rana ZA & Gundersen K. (2010). Myonuclei acquired by overload exercise precede hypertrophy and are not lost on detraining. Proc Natl Acad Sci U S A 107, 15111-15116. Det økte antallet muskelcellekjerner kan forklare hvorfor det er lettere å produsere ny muskelmasse om man starter opp å trene igjen. Fenomenet kan brukes som et argument for at man bør trene tidlig siden evnen til å danne muskelcelle kjerner er dårligere hos eldre.

Doping med steroider rekrutterer nye muskelcellekjernerKadi F, Eriksson A, Holmner S & Thornell LE. (1999). Effects of anabolic steroids on the muscle cells of strength-trained athletes. Med Sci Sports Exerc 31, 1528-1534.Sinha-Hikim I, Artaza J, Woodhouse L, Gonzalez-Cadavid N, Singh AB, Lee MI, Storer TW, Casaburi R, Shen R & Bhasin S. (2002). Testosterone-induced increase in muscle size in healthy young men is associated with muscle fiber hypertrophy. Am J Physiol Endocrinol Metab 283, E154-164., og ettersom disse endringene er permanente er det argument for at dopere skal utestenges for alltid.

 Referanser 

Kategori:Fysiologi

en:Muscle memory